Tepişteyo nêweş Mehmet Emîn Ozkano ke Zîndanê Amedî de verê mergî de yo 27ê hezîrane de seba ke rapor bigêro sewqê Dezgehê Tipê Edlîyî yê Îstanbulî amebi kerdene. Dezgeh seba rewşa Ozkanî vat 'Delîlî qîm nêkenê' û rapor nêda ci. Dezgehî waşt ke Ozkan mengêke zîndan de binê çimdarîye de bimano.
Hesabê twitterî yo ke nameyê Ozkanî ser o ame akerdene de vera raporê ATKyî nêrazîbîyayîş ame mojnayene û wina ame vatene: ''ATKyî raporê şermî da! Mehmet Emîn Ozkan 83 serrî yo. Pê zorî payan ser o vindeno. Nêeşkeno rayîrî ra şoro. Nêeşnaweno. Rixmê ney zî delîlî qîm nêkenê. Seba delîlan ganî o bimiro!''
